Presidenti Trump: nuk pati asnjë bashkëveprim me Rusinë
Presidenti u paraqit sfidues, ndërsa la të hapur mundësinë e publikimit të bisedave të regjistruara në Shtëpinë e Bardhë
Presidenti Donald Trump u shfaq sfidues pas dëshmisë në Senat të ish-drejtorit të FBI-së, James Comey. Ligjvënës demokratë shprehen të bindur se ekzistojnë bazat për të ngritur akuza për pengim të drejtësisë, ndërsa republikanët mendojnë se krahas elementëve të mungesës së eksperiencës politike nga ana e presidentit, nga kjo dëshmi gjithashtu u vërtetuan deklaratat e mëparshme të zotit Trump. Sidoqoftë, nuk ka gjasa që republikanët të fillojnë një proces për ngritje akuzash ndaj Presidentit, ndërkohë që edhe vetë udhëheqësit demokratë u përpoqën të përmbajnë thirrje të tilla nga radhët e ligjvënësve demokratë. Nga Shtëpia e Bardhë, Presidenti Donald Trump u shfaq dje sfidues përkrah Presidentit të Rumanisë, duke shfrytëzuar mundësinë për t’iu kundërpërgjigjur akuzave prej dëshmisë së James Comey-it. , tha Presidenti Trump. Presidenti mohoi deklaratat e zotit Comey se i pati kërkuar të ndalonte hetimin për ish-këshilltarin e sigurisë kombëtare, Michael Flynn, gjë për të cilën tha se është i gatshëm të dëshmojë nën betim. , tha ai. Presidenti Trump tha gjithashtu se së shpejti do të njoftojë nëse ekzistojnë regjistrime të bisedave me zotin Comey. Gjatë seancës dëgjimore në komisionin e zbulimit të Senatit, zoti Comey tha se kishte patur ndjesinë që kërkesa për të braktisur hetimin e zotit Flynn, kishte përmasat e një urdhëri të drejtpërdrejtë. , tha zoti Comey. Nëse është e vërtetë, kjo mund ta rrezikojë ligjërisht Presidentin Trump. thotë Paul Schiff Berman, i Universitetit George Washington. Gjatë seancës, zoti Comey sulmoi edhe besueshmërinë e Presidentit Trump, gjë që mund të ketë efekte politike. , thotë Chris Edelson, i Universitetit Amerikan. Sidoqoftë, republikanët për momentin mbështesin Presidentin, duke ulur kështu shanset për ngritje akuzash. tha Ligjvënësi republikan Peter King. Në anën tjetër, demokratët vazhdojnë të jenë të shqetësuar. tha Senatori demokrat Chris Van Hollen. Hetimi për ndërhyrjen ruse nga prokurori special Mueller për momentin mbetet me kohëzgjatje të paparashikueshme.